आजादी के आला पैरोकार और पाश्चात्य चिंतक जॉन स्टुर्अट मिल ने आजादी के हक में वकालत करते हुये इसकी सीमा भी तय की थी। अपनी पुस्तक ‘ऑन फ्रीडम’ में उसने लिखा है, आजादी से अच्छी कोई चीज नहीं होती, लेकिन व्यक्ति तभी तक आजाद है जबतक कि उसकी आजादी किसी अन्य व्यक्ति की आजादी में बाधा नहीं बनती।अभिव्यक्ति की आजादी के नाम पर मुल्क को टुकड़े-टुकड़े करने का नारा लगाने का अधिकार किसी को क्योंकर मिलना चाहिए इस सवाल पर यह अभिव्यक्ति की आजादी की पैरोकारों का यह गिरोह पूरी तरह से खामोशी अख्तियार कर लेता है। लेकिन जब इनकी नौकरी पर आंच आती है तब तुरंत देश में अभिव्यक्ति की आजादी पर खतरे का धुन छेड़ देते हैं। ऐसे में यह सवाल उठना लाजिमी है कि इनके इस धुन पर अब नाचेगा कौन ?